Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9390

1. Fejezet 1.1 A "terület legkisebb magassága (AMA)" fogalom helyett a "legkisebb biztonságos magasság (MSA)" használt. Műszer szerinti repülések céljára mindegyik repülőtérre megállapították az MSA-t, amely a megközelítési eljárás korlátait átlépő vészhelyzeti körülmények közötti süllyedésben alkalmazható. Az MSA a repülőtér vonatkoztatási pontjától (ARP) számított 50 km-es területen belül legkevesebb 300 m függőleges elkülönítést biztosít a legmagasabb domborzati pont, illetve mesterséges akadály tetejétől számítva.. Ha a domborzati pontok, beleértve a mesterséges akadályokét is, magasságai 100 m-nél nagyobb mértékben nem térnek el, akkor az MSA a közelforgalmi terület egészére azonos. Ha a magasságok között az eltérés nagyobb, a közelforgalmi területet szektorokra osztják és minden szektorra külön MSA értéket határoznak meg. A domborzat, illetve a mesterséges akadályok legmagasabb pontjainak szintmagasságát a megközelítési irány szerinti futópálya küszöbének szintmagasságához viszonyítva és a legközelebbi egész 10 m-re felkerekítve adják meg.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes